stanford-oval/wikipedia huggingface dataset:
Kaipolan paviljonki

| Kaipolan paviljonki |
| --- | --- |

Osoite:  Paviljongintie 35, 58700 Sulkava
Sijainti:  Kaipolan kylä, Sulkava
Koordinaatit:  61.82156°N, 28.43675°E
Rakennustyyppi:  tanssilava
Perustettu:  1939
Kerrosluku:  1
Kerrosala:  200 m2
Tanssilattia:  n. 175 m2
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Kaipolan paviljonki on tanssilava Kaipolan kylässä Sulkavan kunnassa Etelä-Savossa. Se on rakennettu ja avattu vuonna 1939. Tanssilavatoimintaa järjestää Kaipolan kyläyhdistys.
Lavan rakentaminen aloitettiin keväällä 1939, ja avajaisia juhlittiin juhannuksena 1939. Aluksi valmistuivat lavarakennuksen lisäksi portti, lippukoju, käymälät, halkovaja ja putka. Erillinen ravintolarakennus rakennettiin vuonna 1967.
1970-luvulla lavalla ovat esiintyneet muun muassa Frederik, Dallapé, Eino Grön ja Danny.
Galleria

Paviljonki sisältä
Paviljongin lava
Tanssit paviljongissa
Paviljongin rakentamisen suunnittelua talvella 1938
Aiheesta muualla

Kaipolan paviljonki Sulkava-lehden verkkosivuilla
Kaipolan kylätalon verkkosivut
Kalliojärvi (Heinola, Myllykylä)

| Kalliojärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Heinola
Koordinaatit:  61°09′00″N, 26°02′16″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konniveden alue (14.13)
Laskuoja:  oja Läpiänjärveen 
Järvinumero:  14.132.1.004
Mittaustietoja
Pinnankorkeus:  100,4 m  
Pituus:  1,7 km  
Leveys:  340 m  
Rantaviiva:  3,645 km  
Pinta-ala:  25,443 ha  
Saaria:  ei saaria 
 fiKalliojärvi 
Kalliojärvi  on Päijät-Hämeessä Heinolassa Myllykylän lähellä sijaitseva järvi.
Maantietoa

Järven pinta-ala on 25 hehtaaria, se on 1,7 kilometriä pitkä ja 350 metriä leveä. Järvellä ei ole kartan mukaan saaria.  Sen rantaviivan pituus on 3,6 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Konniveden alueella (14.13), jonka Tamppilammen valuma-alueeseen (14.132) se kuuluu. Järven vedenpinnan korkeus on 100,4 metriä mpy.
Kansas City (täsmennyssivu)

Kansas City voi tarkoittaa seuraavia maantieteellisiä kohteita:
Kansas City, Missouri
Kansas City, Kansas
Kansas City, Oregon
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kansas City”, voi hakea sivunnimihaulla, laajalla sivunnimihaulla tai tekstihaulla.
Kalliojärvi (Hämeenlinna, Vähä-Evo)

| Kalliojärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  61°10′25″N, 24°58′05″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kukkian reitin valuma-alue (35.78)
Laskujoki:  Syysoja Ekojärveen 
Järvinumero:  35.787.1.002
Mittaustietoja
Pinnankorkeus:  108,6 m  
Rantaviiva:  0,627 km  
Pinta-ala:  1,802 ha  
Saaria:  ei saaria 
 fiKalliojärvi 
Kalliojärvi  on Kanta-Hämeessä Hämeenlinnassa sijaitseva lampi.
Maantietoa

Lammen pinta-ala on 1,8 hehtaaria ja se on 300 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 650 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Ekojärven valuma-alueeseen (35.787) se kuuluu. Lammen vedenpinnan korkeus on 108,6 metriä mpy.
Karim

Karim (arab. کریم‎‎, Karīm) on arabialaisperäinen miehen etunimi.
Tunnettuja Karimeja

Karim Belkhadra, ranskalainen näyttelijä
Karim Bellarabi, saksalainen jalkapalloilija
Karim Benyamina, saksalais-algerialainen jalkapalloilija
Karim Benzema, ranskalainen jalkapalloilija
Karim El Ahmadi, alankomaalais-marokkolainen jalkapalloilija
Abdel Karim el Kabli, sudanilainen muusikko
Karim Essediri, tunisialainen jalkapalloilija
Karim Fegrouche, marokkolainen jalkapalloilija
Karim Haggui, tunisialainen jalkapalloilija
Karim Mahri, ranskalainen potkunyrkkeilijä
Karim Maroc, algerialainen jalkapalloilija
Karim Matmour, algerialainen jalkapalloilija
Karim Abdul Razak, ghanalainen jalkapalloilija
Karim Rekik, alankomaalainen jalkapalloilija
Karim Saïdi, tunisialainen jalkapalloilija
Karim Tintšurin, neuvostoliittolainen näytelmäkirjailija, näyttelijä ja ohjaaja
Karim Zaza, marokkolainen jalkapallovalmentaja
Karim Ziani, algerialainen jalkapalloilija.
Kuvitteellisia Karim-nimisiä

Karim Z. Yskowicz, Putous-sketsisarjan hahmo.
Kalliojärvi (Heinola, Vainionkylä)

| Kalliojärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Heinola
Koordinaatit:  61°20′11″N, 25°58′13″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ruotsalaisen alue (14.14)
Laskuoja:  oja Välilampeen 
Järvinumero:  14.147.1.010
Mittaustietoja
Pinnankorkeus:  99,7 m  
Pituus:  550 m  
Leveys:  380 m  
Rantaviiva:  1,552 km  
Pinta-ala:  7,013 ha  
Saaria:  ei saaria 
 fiKalliojärvi 
Kalliojärvi  on Päijät-Hämeessä Heinolassa Vainionkylän lähellä sijaitseva järvi.
Maantietoa

Järven pinta-ala on 7,0 hehtaaria, se on 550 metriä pitkä ja 400 metriä leveä. Järvellä ei ole kartan mukaan saaria.  Sen rantaviivan pituus on 1,6 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Ruotsalaisen alueella (14.14), jonka Lauhjoen valuma-alueeseen (14.147) se kuuluu. Järven vedenpinnan korkeus on 99,7 metriä mpy.
Kalle Frey

Carl Harry (Kalle) Frey (11. elokuuta 1909 Oulu – 23. kesäkuuta 1991 Vantaa) oli suomalainen kirurgi, lääkintöneuvos ja näytelmäkirjailija.
Henkilöhistoria ja ammattiura

Freyn vanhemmat olivat everstiluutnantti, rautatievirkamies Harry Edmund Frey (s. 1870) ja Emilia Öller (s. 1882). Hän oli naimisissa vuodesta 1939 sairaanhoitaja Sirkka Annikki Ankara-Astalan (1914–1965) kanssa. Näyttelijä Petra Frey (s. 1943) on heidän tyttärensä. Frey pääsi ylioppilaaksi 1929 Viipurin suomalaisesta yhteiskoulusta ja valmistui lääketieteen lisensiaatiksi 1940 sekä kirurgisten tautien erikoislääkäriksi 1950.
Frey toimi talvi- ja jatkosodassa kenttäsairaalan A-kirurgina ja välirauhan aikana Armeijakunnan sairaala 2:n päällikkölääkärinä. Sotien jälkeen hän toimi Kajaanin yleisen sairaalan apulaislääkärinä 1945–1948, Ylivieskan kunnanlääkärinä 1948–1957 sekä Rovaniemellä Lapin lääninsairaalan ali- ja osastonlääkärinä 1957–1964 ja Lapin lastensairaalan kirurgina 1959–1964. Viimeksi hän oli Pieksämäen aluesairaalan johtavana lääkärinä ja kirurgian ylilääkärinä 1964–1972.
Frey oli Rovaniemen teatterin kannatusyhdistyksen puheenjohtaja 1960–1964 ja Pieksämäen kaupunginvaltuutettu 1969–1972. Sotilasarvoltaan Frey oli lääkintämajuri (1943).
Teoksia

Velipuolet : näytelmä. Rovaniemen kaupunginteatteri 1958
Työmies Outola : radiokuunnelma. Yleisradio 1960
Sisältyykö Shakespeare maailmankuvaamme teoksessa Ultima. Pohjoiset Kirjailijat ry:n julkaisu 1962, toim. Reino Rinne.
Pikku Herra Nikodeemus. 1964
Rikkaan Roistot. 1967
Karneoli

Kiillotetut karneolit mitalla.
Karneoli kuuluu kalsedoniryhmään ja on yksi kvartsin muunnoksista. Karneolin nimi on peräisin latinankielisestä sanasta carne' ja tarkoittaa lihaa.
Karneolin väri vaihtelee oranssin ja punaisen välillä. Väri johtuu raudan oksideista. Karneoli on läpikuultava ja sitä käytetään korukivenä. Karneoli, kuten muutkin kalsedonit, koostuu mikroskooppisen pienistä kvartsirakeista ja on aina huokoinen ja näin ollen mahdollinen värjätä. Sitä esiintyy esimerkiksi kivenrakojen täytteenä.
Karneoliesiintymiä on muun muassa Brasiliassa, Intiassa, Saksassa, Australiassa ja Japanissa.
Aiheesta muualla

Kuvia tai muita tiedostoja aiheesta Karneoli Wikimedia Commonsissa
Kansas City Power and Light Building

| Kansas City Power and Light Building |
| --- | --- |
 Kansas City Power and Light Building
Tiedot
Sijainti:  Kansas City, Yhdysvallat
Rakennettu:  1930–1931
Avajaiset:  1931
Käyttötarkoitus:  toimisto
Tila:  valmis
Yritykset
Arkkitehti:  Hoit, Price and Barnes yhtiö
Urakoitsija:  Swenson Construction Company
Omistaja:  Gailoyd Enterprises Corporation
Tekniset tiedot
Kerroksia:  34
Hissien määrä:  7
Korkeus
Kattokorkeus:  145 m
Ylin kerros:  140 m
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Kansas City Power and Light Building (tunnetaan myös nimillä KCP&L Building ja Power and Light Building) on pilvenpiirtäjä Kansas Cityssä Missourin osavaltiossa Amerikan Yhdysvalloissa. Vuonna 2002 rakennus pääsi National Register of Historic Places -rekisteriin. Torni rakennettiin vuosina 1930–1931, ja siinä on 34 kerrosta. Rakennus edustaa tyyliltään art decoa.
Käännös suomeksi
Julija Tšepalova

| Mitalit | Mitalit | Mitalit |  |
| --- | --- | --- | --- |
|  Julija Tšepalova |  Julija Tšepalova |  Julija Tšepalova |  |
Maa:   Venäjä
Naisten maastohiihto
|  Olympialaiset  |  Olympialaiset  |  Olympialaiset  |  |
|  Kultaa | Nagano 1998 | 30 km (v) |  |
|  Kultaa | Salt Lake City 2002 | sprintti (v) |  |
|  Kultaa | Torino 2006 | 4×5 km viesti |  |
|  Hopeaa | Salt Lake City 2002 | 10 km (p) |  |
|  Hopeaa | Torino 2006 | 30 km (v) |  |
|  Pronssia | Salt Lake City 2002 | 15 km (v) |  |
| MM-kilpailut  | MM-kilpailut  | MM-kilpailut  |  |
|  Kultaa | Lahti 2001 | 4×5 km viesti |  |
|  Kultaa | Oberstdorf 2005 | yhdistelmäkilpailu |  |
|  Hopeaa | Oberstdorf 2005 | 10 km (v) |  |
|  Hopeaa | Oberstdorf 2005 | 4×5 km viesti |  |
|  Pronssia | Lahti 2001 | sprintti |  |
|  Pronssia | Oberstdorf 2005 | parisprintti |  |
Julija Anatoljevna Tšepalova (ven. Юлия Анатольевна Чепалова; s. 23. joulukuuta 1976 Komsomolsk, Venäjä) on uransa lopettanut ja Venäjää edustanut maastohiihtäjä ja kaksinkertainen henkilökohtainen olympiavoittaja, joka kuuluu evenkien kansaan. Hyvänä luistelijahiihtäjänä tunnettu Tšepalova nousi suuren yleisön tietoisuuteen Naganon olympialaisissa voittaessaan vapaan tyylin 30 kilometrin kilpailun.
Julija Tšepalova on naimisissa uransa jo myös lopettaneen hiihdon maailmanmestarin Vasili Rotsevin kanssa ja heillä on kaksi lasta. Kauden 2006–2007 Tšepalova jätti väliin raskauden vuoksi. Toisen lapsen syntymän jälkeen Tšepalova harjoitteli ampumahiihtoa ja ensimmäisen ampumahiihtokilpailunsa hän kävi marraskuussa 2007 Kontiolahdella. Loppukaudesta 2007–2008 hän osallistui hiihdon maailmancupiin parhaan sijoituksen ollessa 22:s Oslossa 30 kilometrin vapaan tyylin kilpailussa.
Elokuussa 2009 venäläinen All Sport -uutistoimisto kertoi Tšepalovan jääneen kiinni EPO-hormonin käytöstä maailmancupin kilpailussa saman vuoden tammikuussa. Venäjän hiihtoliiton puheenjohtaja Vladimir Loginov kertoi Tšepalovan ilmoittaneen lopettavansa uransa. Tšepalova asetettiin joulukuussa 2009 kahden vuoden kilpailukieltoon, joka lasketaan alkaneen elokuusta. Tšepalova valitti asiasta kuitenkin vielä urheilun kansainväliseen vetoomustuomioistuimeen, joka kuitenkin hylkäsi valituksen ja piti kahden vuoden kilpailukiellon voimassa.
Saavutuksia > Olympialaiset

Torino 2006
kultaa viesti
hopeaa 30 km yhteislähtö (v)
9. 7,5 km + 7,5 km takaa-ajo (p+v)
26. 10 km (p)
27. sprintti (v)
Salt Lake City 2002
kultaa sprintti
hopeaa 10 km (p)
pronssia 15 km yhteislähtö (v)
4. takaa-ajo 5+5 km
9. 30 km (p)
Nagano 1998
kultaa 30 km (v)
6. takaa-ajo 5 (p) + 10 km (v)
13. 5 km (p)
Saavutuksia > Maailmanmestaruuskilpailut

Oberstdorf 2005
kultaa takaa-ajo 7,5+7,5 km
hopeaa 10 km (v)
hopeaa 4×5 km viesti
pronssia sprinttiviesti
10. 30 km (p) yhteislähtö
Lahti 2001
kultaa 4×5 km viesti
pronssia sprintti
7. takaa-ajo 5+5 km
10. 15 km (p)
Saavutuksia > Maailmancup

Maailmancupin voitto kaudelta 2000–2001
Maailmancupin kolmas kaudelta 2005–2006
18 osakilpailuvoittoa
33 palkintopallisijoitusta
Aiheesta muualla

Julija Tšepalova Kansainvälinen hiihtoliitto (FIS). (englanniksi)
Naisten sprinttihiihdon olympiavoittajat
Kadotaan kaupunkiin

| Kadotaan kaupunkiin Aurora |
| --- | --- | --- |

Studioalbumin tiedot
 Julkaistu: 23. tammikuuta 2015
 Formaatti: CD, digitaalinen
 Tuottaja(t): Sakke Aalto
 Kesto: 35.05
 Levy-yhtiö: Sony
Listasijoitukset
  Suomen virallinen lista: 6.
Auroran muut julkaisut
|   | Kadotaan kaupunkiin 2015 | Valtakunta 2017 |
Kadotaan kaupunkiin on suomalaisartisti Auroran 23. tammikuuta 2015 julkaistu esikoisalbumi. Albumin on tuottanut Sakke Aalto. Albumi nousi ensimmäisellä listaviikollaan Suomen virallisen albumilistan kuudenneksi.
Albumin ensimmäinen single ”Eilisen aurinko” julkaistiin lähes vuosi ennen albumin julkaisua, helmikuussa 2014. Kappale nousi yhdeksi viikoksi singlelistan 19:nneksi sekä 12 viikoksi suomalaisten radiokanavien sadan soitetuimman kappaleen joukkoon. Toinen single ”Se soi” nousi kesällä 2014 latauslistalle seitsemäksi viikoksi. Radiolistalla ”Se soi” nousi listalle pian julkaisunsa jälkeen ja putosi sieltä alkusyksystä, mutta palasi jälleen 30 soitetuimman kappaleen joukkoon loppuvuodesta 2014. Syyskuussa 2014 albumilta julkaistiin single ”Kulkijan laulu”, jolla on mukana rap-artisti Juju.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Annetaan tapahtuu (mukana Puppa J) | Aurora, Sakari Aalto, Puppa J | 3.17 |  |  |  |  |  |  |
| 2. | Se soi | Aurora, Sakari Aalto | 2.49 |  |  |  |  |  |  |
| 3. | Kadotaan kaupunkiin | Aurora, Sakari Aalto | 3.57 |  |  |  |  |  |  |
| 4. | Kuokkavieraat | Aurora, Sakari Aalto | 3.43 |  |  |  |  |  |  |
| 5. | Kulkijan laulu (mukana Juju) | Aurora, Sakari Aalto, Juju | 4.03 |  |  |  |  |  |  |
| 6. | Runopoika | Aurora, Sakari Aalto | 3.48 |  |  |  |  |  |  |
| 7. | Eilisen aurinko | Aurora, Sakari Aalto | 3.25 |  |  |  |  |  |  |
| 8. | Eksyväinen | Aurora, Sakari Aalto | 3.42 |  |  |  |  |  |  |
| 9. | Muuttuu | Aurora, Sakari Aalto | 3.21 |  |  |  |  |  |  |
| 10. | Tää tunnelma | Aurora, Sakari Aalto | 3.48 |  |  |  |  |  |  |
Arvostelut

Helsingin Sanomat:
Soundi:
Rumba: 8.5/10
Kaipuun vuosirenkaita

| Kaipuun vuosirenkaita Sir Elwoodin hiljaiset värit |
| --- | --- | --- |

Studioalbumin tiedot
 Äänitetty : 2010
 Julkaistu: 29. syyskuuta 2010
 Formaatti: CD, 2LP + CD
 Tyylilaji: pop rock
 Kesto: 51.31
 Levy-yhtiö: Ratas Music Group
Listasijoitukset
  Suomen virallinen lista: 11.
Sir Elwoodin hiljaisten värien muut julkaisut
| Varjoja, varkaita ja vanhoja valokuvia Osa 3 2009 | Kaipuun vuosirenkaita 2010 | Varjoissa vapaan maailman – 20 vuotta myöhemmin 2011 |
Singlet albumilta Kaipuun vuosirenkaita
 ”Sataa kaatamalla (promo)” Julkaistu: heinäkuu 2010  ”Tuulen poika (promo)” Julkaistu: 15. syyskuuta 2010  ”Hakaniemi (radio edit, promo)” Julkaistu: 17. tammikuuta 2011
Kaipuun vuosirenkaita on Sir Elwoodin hiljaiset värit -yhtyeen kymmenes studioalbumi, joka julkaistiin 29. syyskuuta 2010. Levy julkaistiin ensin digipak-painoksena, ja noin viikko sen jälkeen avattavana tuplavinyylinä, minkä mukana tuli myös CD.
Albumi nousi Suomen virallisen listan sijalle 11.
Kappaleet

Menneitä vain – 2.26
Hakaniemi – 5.40
Hotelli Hesperia – 4.44
Tuulen poika (Martsari-77) – 3.41
Mätäoja (Kantsu-64) – 8.00
Meidän pikku kuppila (Osa 9) – 2.27
Sataa kaatamalla – 4.47
Pariisiin (kloppi vs. runoilija, episodi I) – 6.35
Satumaa (runoilija vs. kloppi, episodi II) – 4.02
Montun reunaa – 3.39
Punatiilitalo – 5.27
Arvostelut

Keskisuomalainen: suopea
Soundi:
Kaivokselan ostoskeskus

| Kaivokselan ostoskeskus |
| --- | --- |
 Kaivokselan ostoskeskus kesällä 2013.
Sijainti:  Kaivosvoudintie 1–3, Kaivoksela, Vantaa
Avattu:  1962–1965
Arkkitehti:  Aarne Ehojoki
Omistaja:  Kiinteistö Oy Kaivoskaupat,  Kaivospuhos Oy,  Asunto Oy Vantaan Jaspis
Liikkeiden määrä:  9
Kerrosten määrä:  2
Kaivokselan ostoskeskus, näkymä yläpihalta (kesällä 2013)
Kaivokselan ostoskeskus, yläpihaa (kesällä 2013).
Kaivokselan ostoskeskus on Vantaan Kaivokselassa sijaitseva ostoskeskus, joka avattiin jouluna 1962 ja valmistui lopulliseen muotoonsa 1965. Ostoskeskuksen suunnitteli arkkitehti Aarne Ehojoki.
Ostoskeskus oli Vantaan ensimmäinen ja myös yksi pääkaupunkiseudun suurimmista liikekeskuksista. Myymälöitä oli tähän aikaan neljä, ja muita palveluita olivat pankit, kirjakauppa, kenkäkauppa, vaateliike, lelukauppa ja vieressä yksityinen lääkäriasema. Ostoskeskus palveli Kaivokselan lisäksi myös Myyrmäkeä, kunnes 1967 Myyrmäen Louhelaan avattiin oma ostoskeskus.
Lamavuodet ja Myyrmannin avaaminen 1994 tyhjensivät Kaivokselan ostoskeskuksen. Nykyään siinä toimii lähinnä ravintoloita, baareja ja videovuokraamo.
Vuonna 2004 ostoskeskuksessa sattui tulipalo, joka tuhosi ostoskeskuksen pohjoispuolella sijaitsevan liikerakennuksen.
Kaivokselan ostoskeskusta pidetään rakennushistorialliselta arvoltaan alueellisesti merkittävänä kohteena, ja sen arvoluokka on 2.
Aiheesta muualla

Länsi-Vantaan kaupunkipolut (Arkistoitu – Internet Archive)
Aalto-yliopisto: Karitta Laitinen, Eija Huuhka – Vantaan ostoskeskukset
Härkönen, Anni: Miksi Vantaan ensimmäinen ostari rapistuu? Keskellä Kaivokselaa on aikansa arkkitehtoninen helmi, joka halutaan jyrätä asuntojen tieltä Helsingin Sanomat. 18.9.2020.
Kimarat

Kimarat (engl. The Fruitties, esp. Los Fruittis) on Antoni D' Oconin luoma espanjalainen piirrossarja vuodelta 1987. Sitä esitti alun perin Televisión Española. Sarjan hahmoja ovat Ana-ananas, Pakki-banaani, Oka-kaktus ja Kumba-tyttö. Suomessa sarjaa esitettiin vuodesta 1989 vuoteen 1992. Anan äänenä toimi Risto Aaltonen, Pakin äänenä Veikko Honkanen ja Okan äänenä Aarre Karén, sekä Kumban äänenä yleensä Maija-Liisa Peuhu.[lähde? ]
VHS-julkaisut Suomessa
Kimarat seikkailevat jättiläisten maassa
Kimarat pelastavat pulasta
Kimarat ja kummitusmetsä
Kimarat haastavat hyypiöitä
Kimarat keksivät keinon
Kimarat ja kaktustinatähti
Kimarat valassotasilla
Kathrin Weßel

| Mitalit | Mitalit | Mitalit |  |
| --- | --- | --- | --- |
|  Kathrin Weßel (Ullrich) 18.8.1990 |  Kathrin Weßel (Ullrich) 18.8.1990 |  Kathrin Weßel (Ullrich) 18.8.1990 |  |
Maa:   Itä-Saksa
Naisten yleisurheilu
| MM-kilpailut  | MM-kilpailut  | MM-kilpailut  |  |
|  Pronssia | Rooma 1987 | 10 000 m |  |
| EM-kilpailut  | EM-kilpailut  | EM-kilpailut  |  |
|  Hopeaa | Split 1990 | 10 000 m |  |
Kathrin Weßel (o.s. Ullrich, s. 14. elokuuta 1967 Annaberg, Itä-Saksa) on entinen saksalainen kestävyysjuoksija, joka edusti kilpaurallaan Itä-Saksaa. Hän menestyi erityisesti 10 000 metrin juoksussa.
Ullrich voitti ensimmäisen arvokisamitalinsa Rooman MM-kisoissa 1987, jolloin hän sijoittui 10 000 metrillä kolmanneksi ajalla 31.11,34. Seuraavana vuonna Soulin olympialaisissa hän oli samalla matkalla neljäs ajalla 31.29,27. Hän voitti viimeisen arvokisamitalinsa Splitin EM-kisoissa 1990, jolloin hän oli toinen 10 000 metrillä ajallaan 31.47,70.
Ullrich edusti seuratasolla SC Dynamo Berliniä. Aktiiviaikanaan hän painoi 54 kilogrammaa ja oli 169 senttimetriä pitkä.
Aiheesta muualla

Kathrin Weßel Kansainvälinen yleisurheiluliitto. (englanniksi)
Kalela

Kalela Pöytäselän suunnasta.
Kalela on taiteilija Akseli Gallen-Kallelan entinen erämaa-ateljee, joka sijaitsee Ruovedellä Näsijärven Pöytäselän rannalla noin kahdeksan kilometriä Ruoveden keskustasta itään. Gallen-Kallelan itse suunnittelema kelohonkarakennus rakennettiin 13 kirvesmiehen voimin vuosina 1894–1895. Rakennus on ulkomitoiltaan 18 × 18 metriä, ja sen harjakorkeus on 13 metriä. Gallen-Kallela asui Kalelassa perheineen vuosina 1895–1900, sitten kesällä 1905 ja viimeksi vuosina 1915–1921. Gallen-Kallela maalasi Kalelassa tärkeimmät Kalevala-aiheiset maalauksensa ja suunnitteli tekstiilit, huonekalut ja freskot vuoden 1900 Pariisin maailmannäyttelyn Suomen paviljonkiin.
Kun Gallen-Kallela lähti Kalelasta syyskuussa 1921, rakennus jäi autioksi 15 vuoden ajaksi ja kärsi tällöin sekä luonnonvoimien että ihmisten aiheuttamia vaurioita. Gallen-Kallelan poika, taiteilija Jorma Gallen-Kallela, muutti perheineen Kalelaan kesällä 1937 ja käynnisti talossa korjaus- ja entisöintityöt, joiden ensimmäinen vaihe valmistui vuonna 1939. Jorma Gallen-Kallela kaatui talvisodan alkupäivinä Terijoella 1. joulukuuta 1939, mutta hänen aloittamaansa työtä jatkoivat hänen puolisonsa Pirkko Gallen-Kallela (1905–1999) ja myöhemmin tytär, sisustusarkkitehti Aivi Gallen-Kallela.
Kotimuseona toiminut Kalela oli avoinna yleisölle lähes joka vuosi vuodesta 1965 alkaen. Siellä järjestettiin jokavuotisia vaihtuvia kesänäyttelyitä, joissa esiteltiin eri taiteilijoiden tuotantoa. Sittemmin Kalela on suljettu yleisöltä.
Galleria

Kalela talviyössä, Akseli Gallen-Kallela, 1896
Mary ompelee Kalelan kuistilla, Gallen-Kallela, 1897
Kalela syksyllä, Gallen-Kallela, 1915
Aiheesta muualla

Kuvia tai muita tiedostoja aiheesta Kalela Wikimedia Commonsissa
Kalelan erämaa-ateljee. Museovirasto.
Kalela auki toistaiseksi viimeistä kesää. Yle uutiset 19.6.2008.
Maalaustaiteemme mestari Ruovedellä. Kotioloa ja tarinanpitoa Gallen-Kallelan huvilalla, Aamulehti, 14.11.1937, nro 308, s. 21, Kansalliskirjaston digitaaliset aineistot
Maalaustaiteemme mestari Ruovedellä. Kotioloa ja tarinanpitoa Gallen-Kallelan huvilalla, jatkoa, Aamulehti, 28.11.1937, nro 322, s. 23, Kansalliskirjaston digitaaliset aineistot
Kanadan kuninkaalliset ilmavoimat

Kanadan kuninkaallisten ilmavoimien alusten kansallisuustunnus eli roundeli.
Kanadan kuninkaalliset ilmavoimat (engl. Royal Canadian Air Force, RCAF, ransk. Aviation royale canadienne) on osa Kanadan puolustusvoimia. Kantahenkilökuntaa on noin 14 500 ja lentäjiä noin 2 500. Kanadan ilmavoimat on perustettu vuonna 1920. Kanadan ilmavoimilla on arviolta 391 ilma-alusta, joka on kolmanneksi suurin määrä Amerikassa Yhdysvaltain ja Brasilian ilmavoimien jälkeen. Kanadan ilmavoimat nimettiin uudelleen kuninkaallisiksi ilmavoimiksi vuonna 2011.
Kanadan kuninkaalliset ilmavoimat vastaa kaikista operaatioista, valvoo Kanadan ilmatilan turvallisuutta sekä antaa ilmatukea Kanadan kuninkaalliselle laivastolle ja Kanadan armeijalle. Se on yhteistyössä Yhdysvaltain ilmavoimien kanssa valvomassa mantereen ilmatilassa muodostaen North American Aerospace Defense Command (NORAD) -puolustusyksikön. Ilmavoimilla on käytössään kaikki tärkeimmät ilmanpuolustusresurssit kansallisen Search and Rescue Program -ohjelman puitteissa.